קפטן מכבי תל אביב, ג'ון דיברתולומאו, גמר את העונה. דיברתולומאו נפצע אמש (חמישי) בדקה התשיעית במשחק הביתי מול באיירן מינכן בהיתקלות עם דמרקוס נלסון. השחקן בן ה-28 נלקח תוך כדי המשחק לבית חולים שם התברר כי הוא סובל מקרע בשריר החזה.
דיברתולומאו יעבור בימים הקרובים ניתוח ומשך ההחלמה מוערך בכשישה חודשים. במקרה האופטימלי יוכל דיברתולומאו לחזור לפעילות היישר לפיינל-פור של הליגה הישראלית. בעקבות פציעתו, מי שאמור לקהל את סרט הקפטן הוא עומרי כספי, בהנחה שיהיה כשיר. אם כספי ימשיך להיעדר, יובל זוסמן הוא זה שעשוי להירשם כקפטן.
שחקן נוסף של מכבי, נייט וולטרס, שנפצע בדקה החמישית מול באיירן מינכן, סובל מקרע בשריר הירך האחורי וצפוי להיעדר כחודש וחצי. גם ללא וולטרס ודיברתולומאו, הסגל של מכבי ביורוליג ימנה 12 שחקנים כשסנדי כהן, ששותף עד כה בשני משחקים, צפוי להיות חלק קבוע ממנו. בתקופה הקרובה יחליטו במכבי אם להשאיר את אנג'לו קלויארו עד סוף העונה ואם כן, האם לרשום אותו כזר השמיני והאחרון בליגה. קלויארו שותף בשני המשחקים האחרונים והציג יכולת טובה ומוטיווציה רבה, אולם מכבי זקוקה כעת בעיקר לרכז.